2. தரவு குறித்த தங்கள் கருத்தைத் தெளிவு படுத்தியமைக்கு நன்றி. கூகுள் நிறுவனத்தில் வேலை பார்த்த ஒரு வடிவமைப்பாளர், வடிவமைப்பு தொடர்பாக கூகுளின் தரவு அடிப்படை அணுகுமுறை பிடிக்காமல் விலகினார் என்ற ஒரு செய்தி நினைவுக்கு வருகிறது. எவ்வளவு சிறந்த நுட்பம் வளர்ந்து. மொழியைத் தரவாகப் பார்க்க முடியும் என்றாலும், எழுத்து நடையை ஒரு கலையாகவும் பார்க்கவும் வேண்டும். இதில் எழுதுபவர்களின், தமிழ் விக்கி சமூகத்தின் கூட்டு மதிநுட்பத்தின் திறனாய்வு மதிப்பீட்டுக்கும் இடம் இருக்க வேண்டும். பொது வழக்கை மட்டுமே பார்த்தால் பட்டாம்பூச்சி போன்ற ஒரு கட்டுரை கிடைக்காது. "டேஸ்ட்டுக்குத் தக்கபடி ஒன்று அல்லது இரண்டு பிஞ்ச் சால்ட் அட் பண்ணிக்கலாம்" என்று எந்த ஆய்வுக் கட்டுரையிலும் எழுதுவது இல்லை. எனினும், பெரும்பாலான சமையல் வலைப்பதிவர்கள் இவ்வாறு எழுதுவதுண்டு. நாளை இணையத்தில் உள்ள தமிழ் கட்டுரைகளையும் ஆய்ந்து சொற்கள் பற்றி தரவுகளை எடுக்கும் போது, ஆங்கிலம் கலந்த தமிழ் தான் பொதுவழக்கு என்றும் தமிழ் விக்கிப்பீடியாவும் அதனைத் தான் பின்பற்ற வேண்டும் என்றும் வலியுறுத்த முடியாது. ஏனெனில் கலைக்களஞ்சியத்துக்கு என்று ஒரு எழுத்து நடை இருக்கலாம். ஒப்பிட்டுப் பார்ப்பதற்கு தமிழில் எத்தனை கலைக்களஞ்சிங்கள் உள்ளன? ஒரு காலத்தில் மணிப்பிரவாள நடை பொதுவழக்காக இருந்தது. இன்று இல்லை. இன்று ஆங்கிலம் கலந்த பொது வழக்கு இருக்கிறது. நாளை எப்படி இருக்கும் என்று தெரியாது. இருபது ஆண்டுகளுக்கு முன்பு விக்கிப்பீடியா என்ற ஒரு கருத்துருவே இல்லை. இன்று அது ஒரு புரட்சி. விக்கிப்பீடியாவின் இருப்பே அறிவு ஆவணப்படுத்தலில் இருந்த நடப்பு முறைக்கும் பொது வழக்குக்கும் விடுக்கப்பட்ட அறைகூவலாக இருக்கும் போது, அதனைப் பயன்படுத்தி நாம் எழுதும் கலைக்களஞ்சியம் மட்டும் கண்மூடித்தனமாகப் பொதுவழக்கைப் பின்பற்ற வேண்டும் என்று எதிர்பார்க்க முடியாது. நாம் எழுதுகிற மொழிநடை மக்களுக்குப் புரியாமல் போனால் மக்கள் புறக்கணிப்பார்கள் என்பது நியாயமான கவலை. இந்த அகவயமான கவலையைத் தங்களால் தரவுகள் கொண்டு நிறுவ முடியுமானால், அதனைப் பற்றி முறையாக உரையாடலாம் :)  
செல்வா, வாக்கெடுப்பில் தங்கள் நிலையைத் தெளிவுபடுத்தியமைக்கு நன்றி. உரையாடும் பாங்கு, மொழிநடை குறித்து உங்களுக்கு இருக்கும் கருத்து மாறுபாட்டை ஏற்கிறேன். இவை குறித்து உரிய கொள்கைப் பக்கங்களில் உரையாடி ஒரு முடிவுக்கு வரத் தேவையான பொறிமுறைகளையும் விக்கிப்பீடியா வழங்கியுள்ளது. எனினும், சிறீக்காந்த் போதிய காலமோ அளவோ பங்களிக்கவில்லை என்ற தங்கள் கருத்தில் இருந்து மாறுபடுகிறேன். சிறீக்காந்த், கட்டுரையாக்கத்தில் ஈடுபடுபவர் அல்லர். ஆனால், தமிழ் விக்கிப்பீடியாவுக்கு நுட்ப அடிப்படையில் பெரும் பங்காற்றி இருக்கிறார். ஒரு சில திட்டங்களில் நானும் ஓரளவு அவருக்குச் சிறு துணையாக இருந்துள்ளேன் என்பதால் இதனை உறுதியாகச் சொல்ல முடியும். குறிப்பாக, தமிழ் விக்கி ஊடகப் போட்டியில் கடுமையான உழைப்பை நல்கியுள்ளார். சென்னை, மும்பை, பெங்களூர் என்று பல ஊர்களில் நடந்த மீடியாவிக்கி நிரலாக்கத்தில் இந்திய மொழிகள் / தமிழ் சார்ந்த நுட்பங்களைக் கொண்டு வர பெரு முயற்சி எடுப்பவர். பல இளம் நிரலாளர்களைத் தமிழ் விக்கிப்பீடியாவின் தேவைகள் பால் ஈர்த்து வருகிறார். பல பரப்புரை முயற்சிகளிலும் ஈடுபட்டுள்ளார். தள அறிவிப்பில் பங்களிப்பாளர்களை அறிமுகப்படுத்துவதில் அவருக்கு இருந்த நுட்ப ஈடுபாடு குறிப்பிடத்தக்கது. பல ஆண்டுகளாக விக்கிப்பீடியா இயக்கத்தில் உள்ளார். இந்திய விக்கிகள் அளவில் அவர் வைக்கும் கருத்துகள் நேர்மையானவை. ஆக்கம் சேர்ப்பவை. விக்கிப்பீடியா கொள்கைகள் பற்றி ஆழ்ந்த புரிதல் உள்ளவர். வெறும் விமரிசனங்களை மட்டும் முன்வைக்காமல் அவற்றுக்கான தீர்வுகளையும் காண முனைபவர். எனவே, தனக்குக் கிடைக்கும் நிருவாகப் பொறுப்பின் மூலம் தமிழ் விக்கிபீடியாவுக்கு வளம் சேர்ப்பார் என்று உறுதியாக நம்புகிறேன். நன்றி.--இரவி (பேச்சு) 11:29, 27 மே 2012 (UTC)  
: 1. Naancoder உரையாடியுள்ள முறை உகந்ததல்ல. நான் முன்பே கூறினேன் தனிப்பட்ட தாக்குதல்கள் கூடாது என்று. நீங்கள் சுட்டிய பக்கங்கள் அதையும் தாண்டி தூண்டுதலின்றி பொதுவாக தாக்குவது கண்டிக்கத்தக்கது. எ.கா "யோவ்" போன்றவை. இதுவரை உரையாடல் பாங்கினால்(below the belt attacks) மட்டும் விக்கிப்பீடியாவை விட்டு விலகியவர்கள் உண்டா? அவ்வாறு இருந்தால் கொள்கை வேண்டும். நான் மீண்டும் வலியுறுத்துகிறேன், மனம் நோகடித்தல் என்பது தனி நபர் சார்ந்த ஒன்று. கடுஞ்சொல் என்பது அகண்ட வார்த்தை. சிலருக்கு ஃபாசிசம் கடுஞ்சொல், சிலருக்கு அது மற்றொரு சபையில் பேசக் கூடிய சொல். நாம் இங்கு கருத்தடிப்படையில் உரையாடுகின்றோம், ஒரு கருத்தை வலியுறுத்தும் பொழுது கருத்தை தனிப்பட்ட முறையில் பயனர்கள் எடுத்துக்கொள்ளக் கூடாது. இயன்ற அளவு கனிவு என்பது போல் இயன்ற அளவு சகிப்புத்தன்மையும் நன்று/தேவை. அதுவே நடுநிலையாக இருக்க முடியும்.  
: 2. // இந்த அகவயமான கவலையைத் தங்களால் தரவுகள் கொண்டு நிறுவ முடியுமானால், அதனைப் பற்றி முறையாக உரையாடலாம்// --> கண்டிப்பாக, சில நாட்களில் பின்னூட்ட தரவுகளுடன் (மொழிநடை மட்டுமல்லாது, பொதுவான பின்னூட்டங்கள்) கொண்ட பிறகு இதனையும் முறையாக உரையாடலாம். ஸ்ரீகாந்த் (பேச்சு) 20:29, 27 மே 2012 (UTC)  
தனக்குக் கிடைக்கும் நிருவாகப் பொறுப்பின் மூலம் தமிழ் விக்கிபீடியாவுக்கு ஸ்ரீகாந்த் வளம் சேர்ப்பார் என்று நானும் உறுதியாக நம்புகிறேன். எனது வாக்கில் எவ்வித மாற்றமும் இல்லை. --மரு. பெ. கார்த்திகேயன் (karthi.dr) (பேச்சு) 13:46, 27 மே 2012 (UTC)  
- இரவி, நீங்கள் அவருடைய பங்களிப்புகளைப் பற்றி கொண்டிருக்கும் *நன்மதிப்பையே நானும் கொண்டிருந்ததாலேயே* முதலில் ஆதரவு வாக்களித்தேன். கட்டுரையின் எண்ணிக்கையையோ மொத்தத் தொகுப்புகளின் எண்ணிக்கையையோ மட்டும் கருத்தில் கொண்டு ( த.வி-யில் 2 கட்டுரைகள் தொடங்கியுள்ளார், 1376 தொகுப்புகள் செய்துள்ளார்), என் மதிப்பீட்டை முன் வைக்கவில்லை. வெறும் எண்ணிக்கைகளை மட்டும் கருத்தில் கொள்வதாயின், தானியக்கமாகவே நிருவாகிகள் தேர்வு செய்யலாமல்லவா? அதுவல்லவே குறிக்கோள். நிருவாகிகளாக இருப்பவர்கள் உரையாடல்களில் நற்பண்பு கொண்டவர்களாகவும், கருத்துகளை முதன்மைப்படுத்தி கண்ணியமாகக் கருத்துரைப்பவர்களாகவும், மாற்றுக்கருத்துகள் கொண்டிருந்தாலும், அவற்றை முன்வைப்பதில் பாங்குடன் செயல்படுபவர்களாகவும் இருக்க வேண்டும். அதற்கேற்ப பல உரையாடல்களிலும் கலந்துகொன்டிருந்தால் அவற்றைக் கணிக்கவும் பயன்படும். இங்கே நிருவாகி தரத்துக்கான பக்கத்திலேயே, *அதனால் அவர்கள் நற்பண்புகள் கொண்டவர்களாகவும், மற்றப் பயனர்களுடன் பழகும் போது நல்ல மதிப்பிடு திறன் மற்றும் பொறுமையைக் கடைப்பிடிப்பவராயும் இருக்க வேண்டும்.* என்று கூறப்படுகின்றது. இவற்றில் பலவற்றில் போதாமை இருப்பதாக என் கணிப்பு. மேலும் *விக்கிப்பீடியாவின் கொள்கைகள் பற்றிய ஆழ்ந்த புரிதல் கொண்டவர்* என்று நீங்கள் கூறுவதில் இருந்து என் கணிப்பு மாறுபட்டதாக உள்ளது - குறிப்பாக தமிழ் விக்கிப்பீடியா பற்றியும் அதன் குறிக்கோள், தேவை, பயன், நடைமுறை பற்றி. எ.கா: *உங்கள் கருத்தை பேச்சுப்பக்கத்தில் இடுங்கள், ஏனென்றால் பண்புகள் பகுதியில் இப்பொழுது கொடுக்கப்பட்டுள்ள கால,பங்களிப்பு அளவுகோல்கள் உங்கள் கணிப்பில் போதுமானதாக இல்லை.* என்கிறார். ஆங்கிலத்திலே சொல்வார்களே, "Letter and spirit of the law" (ஒரு விதியை மேலோட்டமாக எழுத்தளவாகப் பின்பற்றல் வேறு உண்மைப்பொருள், குறிக்கோள் உணர்ந்து பின்பற்றல் வேறு). வெறும் எண்ணிக்கை, அல்லது ஏட்டளவான விதிகளை மட்டும் முன்வைத்துச் செல்லும் முறைகளின் செல்லாமைகள் இருக்கும் என்பதைக் கருத்தில் கொள்ள வேண்டும். "Logicwiki" பயனரின் நிரலாக்கம் சார்ந்த பங்களிப்புகள் பற்றி நன்மதிப்பையே நானும் கொண்டிருக்கின்றேன், ஆனால் அவற்றோடு வேறுசில பண்புகளும் நிருவாகிகளாக இருப்பவர்களுக்கு இருத்தல் வேண்டும். "Logicwiki" பயனரின் (பயன், தரம் கணிக்காத வெறும்) எண்ணிக்கைசார்ந்த பங்களிப்புகளைக் கீழே காணலாம்:
- அனைத்து விக்கி பங்களிப்புகள்
- தமிழ்விக்கி தொகுப்புகள்; தமிழ் விக்கி தொகுப்புகள்-இன்னொரு முறையில்,
- தொடங்கிய கட்டுரைகள்
- பதிவேற்றிய கோப்புகள்  
என் வாக்கு எதிர்ப்பாகவே உள்ளது இரவி.  
--செல்வா (பேச்சு) 16:43, 27 மே 2012 (UTC)  
செல்வா, முதலிலேயே குறிப்பிட்டவாறு, அவர் கட்டுரையாக்கத்தில் ஈடுபடுபவர் இல்லை என்பதால், அவரது தொகுப்புகள் எண்ணிக்கையை முன்வைத்து மட்டும் அவரது பங்களிப்பை அளக்க முடியாது. குறிப்பாக, அவருடைய நுட்பப் பணிகளுக்கு இந்த நிருவாக அணுக்கும் மிகவும் உதவியாக இருக்கும் என்பதே பொதுக் கருத்தாக இருப்பதால், அதைச் சார்ந்து அவருடைய பங்களிப்புகளை நோக்க விரும்புகிறேன்.  
சிறீக்காந்த், பெரும் பொறுப்பு எடுத்து ஒருங்கிணைத்த / கலந்து கொண்ட பயிற்சிப் பட்டறைகளில் சில பின்வருமாறு:
- விக்கிப்பீடியா:ஜனவரி 11, 2012 எஸ்.எஸ்.என் தமிழ் விக்கிப்பீடியா பட்டறை
- விக்கிப்பீடியா:பெப்ரவரி 20, 2011 பிரக்யான் பட்டறை திருச்சி
- விக்கிப்பீடியா:பெப்ரவரி 6, 2011 கார்ட்டே பிலாஞ்சு பட்டறை சென்னை
- விக்கிப்பீடியா:நவம்பர் 14, 2010 சென்னை விக்கிப்பீடியா பட்டறை